
OPINIÓ 

La llei contra la violència de gènere 
continua estant al punt de mira de les 
crítiques, de la mateixa manera que el 
problema pel qual es va promulgar 
persisteix. Però... què hi ha darrere 
d’aquestes crítiques? PÀGINA 2 




Joan Busquets Verges 


El Centre d’Estudis Josep Ester Borràs, de Berga, ens pre¬ 
senta l’autobiografia de Joan Busquets Verges, el Senzill, 
llibertari i guerriller que va actuar amb els coneguts ma¬ 
quis Ramon Vila Capdevila i Marcel·lí Massana un cop aca¬ 
bada la guerra del 1936. 


En el nou treball de Nour, grup encapçalat pel 
cantant de la desapareguda formació Cheb 
Balowsky, s’hi constata una sintetització del 
seu projecte musical, encaminat cap a un rock 
àrab amb influències molt diverses. 


Arreu_ 

No perdem 
el nord 

PÀGINA 11 

Com cada any, la cloenda del Corre- 
llengua es va dur a terme a Perpinyà, 
coincidint amb la commemoració del 
Tractat dels Pirineus. Oferim una ra¬ 
diografia dels projectes i de les dinàmi¬ 
ques que es duen a terme al nord. 

En moviment_ 

Crisi financera 

PÀGINA 8 

Quines possibilitats tenim de fer un ús 
diferent dels diners, que mantingui cri¬ 
teris de transparència, sostenibilitat i 
compromís social? Experiències com 
Coop57 ens fan veure que les possibi¬ 
litats existeixen, i existeixen de veritat. 

Cultura_ 

Teatre 

anticomercial 

PÀGINA 10 

La primera Mostra de Teatre Antico¬ 
mercial i de Dones es va dur a terme a 
diversos espais de la ciutat. L’objectiu 
era fer un homenatge a les dones que 
s’han dedicat o es dediquen al teatre i 
posar de relleu les mancances que 
existeixen per gaudir del teatre de ma¬ 
nera lliure. 


La plaça Herenni posa 
en evidència el Districte 


La participació ciutadana torna a es¬ 
tar d’actualitat amb la remodelació, 
prevista per al 2010 i amb un pressu¬ 
post de 3,5 milions d’euros, de la 
plaça Herenni, a Hostafrancs. El Dis¬ 
tricte va editar uns tríptics perquè el 
veïnat del barri participés de qualque 
manera en la decisió de com seria 
aquesta plaça, destinant-hi un reduït 
espai de set centímetres per set cen¬ 
tímetres. Tot i això, ha hagut d’accep¬ 
tar com a vàlida una butlleta editada 
per l’Associació de Veïns d’Hosta- 
francs, que consta de quatre pàgines 
i on l’espai per a les propostes del 
veïnat és molt més ampli. La reforma 
neix amb crítiques, també per part de 
l’Assemblea de Barri de Sants, que ha 
assenyalat la falta de qüestionament 
sobre els usos socials de la plaça. 

la burxa ha parlat amb Josep Pons, 
membre del Centre Social de Sants i 
de la Comissió de Veïns de la 
Bordeta, perquè fes una petita radio¬ 
grafia de la participació al barri des 
que fa dos anys el Districte va pro¬ 
moure un seguit d’acords amb el tei¬ 
xit associatiu del barri per millorar-la. 
Pàgina 3 



Vista nocturna de la plaça Herenni, a Hostafrancs, que està immersa en un procés de remodelació. NATÀLIA RAMOS 



Assemblea d’estudiants a l’edifici històric de la Universitat de Barcelona. ALBERT GARCIA 


Estudiants en peu de 
guerra pel Pla Bolonya 


El mes de novembre ha suposat un 
daltabaix a les universitats catalanes. 
La imposició de l’Espai Europeu d’E¬ 
ducació Superior (EEES) ha fet mobi¬ 
litzar milers d’estudiants arreu dels 
Països Catalans, i no només al carrer. 
Sis facultats i un rectorat resten ocu¬ 
pats per estudiants que reivindiquen 
un debat públic i participatiu sobre 


l’anomenat Pla Bolonya, el qual enca¬ 
ra no s’ha produït. Aquestes ocupa¬ 
cions, impulsades pel Sindicat d'Estu¬ 
diants dels Països Catalans (SEPC) i les 
assemblees de facultat, finalitzaran 
quan els rectors i les rectores acceptin 
les demandes posades damunt la tau¬ 
la per part de l’estudiantat català. 
PÀGINA 8 



Miren Legorburu 

Entrevista a la regidora d’Acció 
Nacionalsita Basca a l’Ajuntament 
d’Hondarribia. Pàgina 12 

Opinions 


Volen que 
participem? 


Es curiosa la manera 
com el Districte de 
Sants-Montjuïc entén la 
participació. Deu ser 
que volen que ho fem, 
però en veu baixa i 
sense fer gaire renou? 


U n cop més hem de parlar de 
participació ciutadana. Però, 
quina participació? Com 
concep el Districte aquesta 
paraula? Doncs sembla que per a ells 
és, simplement, escriure un parell de 
minses línies per explicar i proposar 
alguns aspectes de la reforma de la 
plaça Herenni (més coneguda com la 
plaça del Sot), a Hostafrancs. És 
intolerable que un equip com el del 
Districte pretengui que la ciutadania 
expressi tot el que hauria de suposar la 
reforma de la plaça en un tríptic on se 
cedeix a aquest fi un espai ridícul. 
La reforma en qüestió no és només de¬ 
cidir si tendrà una zona verda, un parc 
o una glorieta, sinó quins usos es do¬ 
nen a la plaça i fer, en conseqüència, la 
reforma d’acord amb aquests usos 
socials. Que fa dos anys el Districte 
proposés millorar la participació del 


barri a través del teixit associatiu i que 
després publiqui tríptics que no tenen 
cap valor és tot un despropòsit. 
Volem participar en igualtat de condi¬ 
cions i amb uns compromisos esta¬ 
blerts, perquè ja sabem que després tot 
queda en paper mullat. Està clar que la 
participació ciutadana, doncs, ha de ser 
real i sense cap tipus d’exclusió, i tam¬ 
bé que hi ha d’haver la voluntat d’es¬ 
coltar el conjunt de la població que vol 
incidir de qualque manera en la vida 
del barri i en els seus canvis. No estem 
parlant només de reformes, sinó de 
nyaps que es van sumant a mesura que 
passen els mesos i els anys. La plaça 
Herenni n’és un exemple, però també 
en tenim d’altres que ens fan veure que 
la participació que pretén el Districte 
és una participació en veu baixa i sense 
fer gaire renou, no sigui que el veïnat 
pugui decidir de veritat. 


Eeducació, 
en lluita 


Les últimes lleis 
educatives han 
provocat 
reaccions oposades a 
diferents estaments 
educatius. 


Opinió 



Una llei 
impotent 

Meritxell Sànchez Amat 

Després de quatre anys des de l’apro¬ 
vació de la llei contra la violència de 
gènere, el problema continua i se sen¬ 
ten veus que posen en dubte la seva 
eficàcia. Moltes d’aquestes veus són 
malintencionades, d’aquells que es re¬ 
sisteixen al canvi i aprofiten qualsevol 
ocasió per reforçar els mites i estereo¬ 
tips sobre homes i dones. D’altres són 
ingènues: qui pot creure que un pro¬ 
blema estructural com és la violència 
de gènere pugui resoldre’s amb una 
llei? Per definició, una llei és insufi¬ 
cient per canviar els fonaments del pa¬ 
triarcat que conforma com són els ho¬ 
mes i les dones i com s’han de relacio¬ 
nar, justificant les desigualtats i el 
poder dels homes sobre les dones 
amb les diferències biològiques. 

Salt de plens 

El dia de la 
ignomínia 

Quel Ness 

Resulta que La Vanguardia ha obert 
la seva hemeroteca al gran públic mit¬ 
jançant la consulta al web. Bé, doncs, 
vaig fer una mica el tafaner i vaig ac¬ 
cedir al diari publicat el 27 de gener 
de 1939, just l’endemà de l’entrada 
dels rebels a Barcelona. Cal dir que el 
dia 26 passarà a la història com una 
gran derrota de Barcelona. La gran 
dama del Mediterrani, metàfora de la 
dona encisadora i fetillera, ciutat on 
fins feia poc hi convivien beats, cape¬ 
llans, guàrdies civils, sindicalistes, 
anarquistes, pistolers, gitanes i prosti¬ 
tutes en ple Barri Xino, inspiració de 


Al contrari d’allò que molta gent 
pensa, no són les lleis qui canvien la 
societat, sinó la societat qui canvia les 
lleis. Per tant, cal valorar com un 
avenç que la societat demani una llei 
que posa nom al problema i articula 
mesures de protecció i de prevenció. 
Ara bé, moltes d’aquestes mesures no 
s’han pogut dur a terme i ni tan sols 
tenen data per fer-ho per manca de fi¬ 
nançament. Les institucions es passen 
les patates calentes que ha generat la 
llei, com per exemple la formació de 
personal sanitari i la creació de proto¬ 
cols d’actuació (recordem que Cata¬ 
lunya segueix sense un protocol sani¬ 
tari d’actuació en casos de violència 
vers les dones). 

Per a moltes, la llei va néixer coixa, 
ha crescut mermada i no són pocs els 
qui volen enterrar-la jove. Si, a més, li 
demanem més del que pot fer, creixe¬ 
rà la sensació d’impotència que gene¬ 
ren les violències i la paràlisi social 
respecte del tema. I no és això el que 
cal. Cadascun i cadascuna de nosal- 


poetes i pintors, se’n va anar en orris 
per culpa de la feixistada invasora. La 
ciutat va caure sota un règim que va 
fer de les injustícies la seva raó de ser, 
que va bastir el seu edifici corcat da¬ 
munt dels fonaments d’una enorme 
mentida, que va convertir un país ple 
de vida, i per tant de contradiccions, 
en un immens cementiri. 

Doncs bé, si aquesta opinió avui 
dia la pot compartir la immensa majo¬ 
ria de la gent (exceptuant-ne els frikis 
minoritaris de sempre) vegeu com ho 
pintava el diari. La primera pàgina 
l’omplia un article només amb lletra, 
sense cap imatge, amb el titular se¬ 
güent: «Barcelona para la Espana in¬ 
victa de Franco», amb el subtítol: «En 
este momento histórico la vanguardia 
dice ipresentel». Cal dir que sota la 
capçalera del diari hi havia dues línies 
horitzontals paral·leles, dintre les 


tres tenim un paper protagonista en 
el camí cap a la seva desaparició. Cal 
que mostrem de manera ferma i clara 
el nostre rebuig a totes les violències 
i que no caiguem en la trampa de 
buscar responsabilitats en la dona 


quals s’hi podia llegir: «Diario al Ser¬ 
vicio de Espana y del Generalisimo 
Franco ». 

En el text hi ha perles com aques¬ 
ta: «...Simplemente la actitud de la 
vanguardia liberada ha de ser ésta, 
por hoy: decir “IPresentel”. Aquí està 
de nuevo el veterano diario para de- 
fender los postulados que han sido 
carne de su carney entraria de su en¬ 
traria, los anejos ideales eclipsados 
por esa ola de locura que lo ha en- 
vuelto todo durante los últimos 
treinta meses, por esa pesadilla ho- 
rrenda de la que acaba de sacarnos 
con sin igual heroísmo el Ejercito sal¬ 
vador de Franco. Tiempo hahrà para 
volver sobre el pasado ignominioso. 
Ahora sólo cabe en nuestro pecho el 
júbilo de la liberación y el deseo ar- 
diente a Espana, a la Espana inmor- 
tal, a la Espana eterna, simbolizada 


que les rep. Cal que ens plantegem 
què entenem per violències i identifi- 
car-les en la nostra vida quotidiana, 
no només en les notícies sobre dones 
assassinades. 


por esa invicta bandera bicolor que 
ayer, con làgrimas en los ojos, vimos 
ondear los barceloneses sobre nues- 
tras cabezas abatidas por tantos in- 
fortunios...». L’article acaba amb un: 
«iViva Espana! i Arriba Espana! IViva 
el Generalisimo Franco!». L’exemplar 
era d’un sol full doblegat en quatre 
pàgines, ja que pel que es diu en el 
mateix article, els republicans abans 
de fugir havien destrossat la maquinà¬ 
ria dels tallers. 

Bé, doncs, des d’aquí agraïm a La 
Vanguardia que ens permeti treure el 
nas en el femer de la història del fran¬ 
quisme sense haver de pagar peatge 
al Grup Godó. Ara més que mai s’ha 
de recordar com les gastaven els sal¬ 
vadors de pàtries putrefactes, els 
apòstols de la doble moral, els 
pitxitxis de la repressió. 


D urant el mes de novembre 
han esclatat dues mobilit¬ 
zacions en l’àmbit de l’edu¬ 
cació. D’una banda, l’en¬ 
senyament obligatori s’ha manifestat 
en contra de la LEC, una llei que obre 
les portes a la privatització de l’ense¬ 
nyament públic. D’altra banda, els di¬ 
versos actors que conformen l’àmbit 
universitari estem assistint a les pro¬ 
testes, en forma de manifestacions i 
tancades a diverses facultats, contra el 
Pla Bolonya, que portarà la privatitza¬ 
ció i la restricció d’accés a la universi¬ 
tat. I, mentrestant, els nostres diri¬ 
gents miren cap a un altre costat, amb 
el pretext que res ja no es pot canviar. 
I observem astorats com cada quatre 
anys ens canvien el model educatiu a 
plaer, sense pensar que l’educació és 
el futur d’un poble. 


Cartes 


Bicing 


Bernat Costa 
Reimóndez 

Quan va aparèixer el Bicing en 
aquesta ciutat vaig pensar que 
era una bona idea. Després de 
veure com ciutats com 
Amsterdam tenen un excés de 
bicicletes abandonades per 
turistes, l’opció del Bicing em 
semblava molt bona. 

Amb només 3.000 bicicletes, 
es pretenia donar servei a molts 
més usuaris. Compartir en lloc 
de comprar: una bona filosofia. 

Però després de gairebé dos 
anys sent usuari d’aquest servei 
municipal, m’adono que les 
coses no s’estan fent bé. 
Problemes per trobar bicicletes, 
problemes per deixar-les, 
bicicletes que no funcionen, un 
programa informàtic nefast (et 
diu que no hi ha bicicletes quan 
tu en veus set o vuit). En fi, 
una gestió més que deficient 
per part de l’empresa 
encarregada. A més, si truques 
al número d’incidències, poques 
vegades saben solucionar-te el 
problema (si és que t’agafen el 
telèfon!). 

A més a més, hi ha certes 
incoherències en el servei. 
Perquè no es poden agafar 
bicicletes a la nit? Com pot ser 
que bloquegin les parades quan 
tanca el metro? Amb la bona 
alternativa que seria als 
autobusos nocturns... 

Aquests són els problemes 
que es donen quan s’encarrega 
la gestió d’un parc públic de 
bicicletes a una empresa de 
publicitat. No seria més 
coherent que ho gestionés TMB 
mateix? O, posats a externalit- 
zar el servei, una empresa com 
BiciClot, amb anys d’experièn¬ 
cia en el lloguer de bicicletes 
en aquesta ciutat? 

Envia'ns el teu escrit a 
laburxa@barrisarits.org 
o a Can Vies 
(Jocs Florals, 42. BCN 08014). 

Sants 


Participació en 


La polèmica ha acompanyat 
el procés participatiu al vol¬ 
tant de la plaça Herenni. El 
28 de novembre va acabar 
el termini per presentar-hi 
propostes, i durant el temps 
que ha durat aquesta fase 
s'han editat dos models de 
butlletes perquè el veïnat 
pugui expressar el seu parer. 
Ara caldrà veure fins a quin 
punt aquestes opinions són 
recollides pel Districte. 

Ester Rams 

Hostafrancs 


Després de mesos de treball, l’Asssocia- 
ció de Veïns d’Hostafrancs va aconse¬ 
guir que el Districte s’avingués a ende¬ 
gar un procés participatiu sobre la re¬ 
forma de la plaça Herenni. El juliol 
passat, l’ens municipal es va compro¬ 
metre a escoltar les opinions d’entitats, 
veïns i escolars. 

Des del consistori s’afirma que enca¬ 
ra no hi ha cap projecte definit i que les 
úniques certeses sobre la reforma són 
que no començarà fins al 2010, que hi 


ha un pressupost de 3,5 milions d’eu- 
ros i que es vol donar prioritat als via¬ 
nants en tot el perímetre de la plaça. 

CRÍTIQUES AL 
PROCÉS PARTICIPATIU 

El procés ha rebut crítiques des dels 
inicis, quan, coincidint amb la Festa 
Major d’Hostafrancs, l’Ajuntament va 
presentar les butlletes de participació. 
Es tractava d’uns fulls que, sota la pre¬ 
gunta «Com vols que sigui la plaça He¬ 
renni?», oferien un requadre de set 
centímetres perquè el veïnat pogués 
dir-hi la seva. L’escàs espai per respon¬ 
dre i la poca concreció de la pregunta 
van indignar fins i tot Convergència i 
Unió, que va qualificar de «burla» el 
procés participatiu. 

Paral·lelament, l’AV d’Hostafrancs 
va editar un nou model de butlleta, 
que l’Ajuntament va haver d’acceptar 
com a vàlida. És més extensa -té qua¬ 
tre fulls- i s’hi plantegen tres pregun¬ 
tes tancades (Què cal millorar de la pla¬ 
ça? Quines actuacions són prioritàries? 
Com hauria de ser l’espai?) i una d’o¬ 
berta. Membres de l’entitat veïnal han 
declarat a ia burxa que amb la seva pro¬ 
posta pretenien concretar les qües¬ 
tions a decidir pel veïnat i facilitar la se¬ 
va participació. 

D’altra banda, l’Assemblea de Barri 
de Sants ha manifestat el seu desacord 


L'apunt 


La publicació dels pressupostos 
per a l’any 2009 ha posat sobre la 
taula un altre tema de debat: el 
desorbitat increment de les parti¬ 
des destinades als càrrecs de con¬ 
fiança, un aspecte sempre delicat 
però que pren especial rellevàn¬ 
cia en temps de crisi economica. 

Tot i que Jordi Hereu anuncia¬ 
va que el seu sou, el més alt de 
tots els alcaldes de l’Estat espa¬ 
nyol, i el dels 41 regidors i regi¬ 
dores de l’Ajuntament de la ciu¬ 
tat serien congelats a causa de la 
crisi econòmica, les partides des¬ 
tinades als sous dels represen¬ 
tants polítics i dels alts càrrecs 


creixen uns percentatges que ron¬ 
den el 60%. 

El consistori s’excusa dient que 
l’increment es deu al fet que els 
consellers de districte passaran a 
tenir un salari, però una anàlisi 
més detallada dels pressupostos 
constata que les retribucions que 
més augmentaran seran les desti¬ 
nades als càrrecs de confiança i 
als directius municipals. 

D’aquest anàlisi, també cal 
destacar que l’increment de la 
despesa en personal anirà en 
detriment de les subvencions a 
famílies i entitats i de les inver¬ 
sions al territori. 


dubte 


amb un procés participatiu que es limi¬ 
ta a preguntar sobre les reformes físi¬ 
ques, i que en cap moment qüestiona 
la transformació de l’espai ni els seus 
usos socials, veritable moll de l’os dels 
processos de transformació urbana. 

Al tancament d’aquesta edició, tot i 
haver finalitzat la recollida de butlletes, 
ni l’Associació de Veïns ni el Districte 
han fet públic un balanç del procés i, 
per tant, no es coneixen el nombre de 
participants ni les principals propostes. 

MÉS QÜESTIONAMENTS 

Aquesta no és la primera ni serà la dar¬ 
rera crítica que es fa als mecanismes de 
participació del consistori. Sense anar 
més lluny, un del temes més presents a 
la passada Audiència Pública va ser la 
demanda de més participació veïnal en 
els processos de reforma urbanística. 



Imatge de la plaça Herenni, popularment coneguda com la plaça del Sol. NATÀLIA RAMOS 



«Quan hem aconseguit alguna 
cosa ha estat per la mobilització» 

Josep Pons 

Membre del Centre Social de Sants 
i de la Comissió de Veïns de la Bordeta 


Josep Pons, veterà i incansa¬ 
ble membre del moviment 
veïnal que fa més de trenta 
anys que treballa per la 
millora dels nostres barris. 


Ester Rams 

Sants 


Fa dos anys el Districte va promou¬ 
re uns acords amb el teixit associa¬ 
tiu per millorar la participació. Ha 
servit d’alguna cosa? 

No ha canviat res. Tot el diagnòstic de 
la participació va servir per justificar un 
pressupost que havien destinat a la 
participació ciutadana. El Districte fa el 
que decideix la regidora; es fan comis¬ 
sions de treball però no t’acaben d’es¬ 


coltar. Podríem dir que ens convoquen 
per informar-nos, i no de tot! 

Així doncs, com veus la participa¬ 
ció al Districte? 

Jo no crec en la participació que pro¬ 
posa el Districte. Crec en la participa¬ 
ció directa. Per exemple, el cas d’Alme- 
ria, 9: un grup de persones va decidir 
posar una denúncia contra l’obra que 
envaeix la vorera. Amb aquesta acció 
s’intenta resoldre el problema i alhora 
fas que el Districte s’hagi de posicionar. 
Això és més efectiu que no pas anar a 
les audiències públiques. 

Quina creus que és la forma més 
efectiva de participar? 

Sempre que hem aconseguit alguna co¬ 
sa ha estat gràcies a la mobilització. 


Sembla que és a través de la pressió 
que el Districte ens comença a escoltar 
i s’adona que el que s’està proposant 
potser val la pena. Ni Cotxeres, ni l’Es¬ 
panya Industrial, ni el Vapor Vell van 
sorgir de la voluntat del Districte. Són 
una realitat gràcies a la lluita veïnal. 

I el Centre Social, és una eina per 
participar? 

Entenc el Centre Social com un espai 
dels veïns. Sempre hem recolzat les rei¬ 
vindicacions veïnals, i s’ha convertit en 
l’espai que volíem, un magatzem d’ac¬ 
tivitats i iniciatives, ple de vida i que 
acull tothom: Can Vies, els veïns de Va¬ 
llespir, col·lectius de persones estran¬ 
geres i 26 entitats. Hem obert l’espai 
perquè la gent hi participi com vulgui i 
hi pugui fer el que cregui convenient! 


ui 

“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 

is n 

vine a coneixer les novetats 
de la temporada 

Rieco 35 baixos • 08014 BCN 

932989947 

teteria mdlea s.c.c.l 

esmorzars i berenars, cassolans i ecològics 

c/riego. 16 sants (ben) 
telf: QTn'iop 


C/ Valladolid 25 
Tel 93 330 07 29 


1 ÏCUBAKj 


Tideo Club 

documentals, curts> 
independent, 

projeccions 
i mes... 

88014 I Plaqa Osca, 12 - 09014 Ba^elona 

T. 691 SS 65 29 * uMui·fo·'baí’.eom 

Sants 


APEU DE CARRER 


Enfonsem el 
capitalisme, 
refundem les 
nostres vides 


Assemblea de Barri de Sants (ABS)* 

Ja fa mesos que sentim parlar sobre 
la crisi econòmica, però no ha estat 
fins després de l’estiu que l’ambient 
de crisi s’ha desfermat i s’ha fet om¬ 
nipresent als mitjans de comunica¬ 
ció i en boca dels poders públics. 
Cada dia del passat mes d’octubre 
es van perdre 700 llocs de treball a 
Catalunya, alguns d’ells als nostres 
barris, mentre es fan donacions mi¬ 
lionàries als bancs amb la finalitat 
de sanejar els seus balanços i per 
mantenir la capacitat d’endeuta¬ 
ment de la població i la confiança 
en el sistema bancari. 

Davant d’aquesta realitat, els mo¬ 
viments socials de Sants i els de la 
resta de la ciutat ens hem posat a 
treballar, per assenyalar els respon¬ 
sables d’aquesta situació i denun¬ 
ciar algunes de les mesures que 
s’estan impulsant. Per aquesta raó 
vam convocar dues manifestacions, 
el passats 15 i 29 de novembre, que 
van treure milers de persones al car¬ 
rer, i seguirem preparant més ac¬ 
cions per fer front a la crisi. 

Des de l’ABS denunciem que les 
crisis econòmiques no fan més que 
agreujar el creixement de les des¬ 
igualtats socials i serveixen per im¬ 
posar polítiques econòmiques cada 
vegada més salvatges. 

Un exemple d’això és la directi¬ 
va europea de les 65 hores, que tot 
i que ja fa temps que es va presen¬ 
tar, i que ha de ser aprovada el 
desembre, ha trobat en la crisi un 
bon argument per a la seva aplica¬ 
ció. Més enllà que es puguin treba¬ 
llar 65 hores a la setmana, el que 
s’aprovarà és un programa norma¬ 
tiu del món del treball que legitima¬ 
rà encara més l’explotació i la preca- 
rització de les condicions de treball 
per als i les treballadores dels estats 
membres de la Unió Europea. 


*Resum del manifest fet per 
l’ABS coincidint amb les 
mobilitzacions contra la crisi 


13-N: nou capítol de 
mobilitzacions contra la LEC 


Marc Soqueveig Crec 

Sants 


El 13 de novembre, tal com havien 
anunciat els sindicats majoritaris a 
l’ensenyament (USTEC-STEs, CGT i 
ASPEPC), hi va haver la segona mobilit¬ 
zació de protesta contra el projecte de 
Llei d’educació de Catalunya (LEC) 
que vol tirar en davant el govern tri¬ 
partit, amb la complicitat d’una part de 
l’oposició (CIU) i el mutisme de darre¬ 
ra hora de CCOO i UGT. 

Al marge del que van afirmar els 
mitjans, per deslegitimar la vaga i in- 
fravalorar la participació, el que és ben 
cert és que malgrat no arribar a les xi¬ 
fres de la darrera convocatòria, el se¬ 
guiment va ser important i la manifes¬ 
tació de Barcelona va gaudir d’una 
participació multitudinària. Va comp¬ 
tar amb el recolzament de diverses or¬ 
ganitzacions estudiantils —Sindicat 


d’Estudiants, el Sindicat d’Estudiants 
dels Països Catalans i Estudiants en 
Acció— que van mostrar el seu rebuig 
frontal al Pla Bolonya. 

Un dia abans de la vaga, el conseller 
d’Educació, Ernest Maragall, presenta¬ 
va al Parlament el projecte d’aquesta 
llei. El gruixut corró legislatiu comen¬ 
çava a rodar «seguint el deixant de les 
darreres tendències neoliberals aplica¬ 
des en bona part del conjunt de siste¬ 
mes educatius públics europeus», tal i 
com afirmen fonts sindicals. 

SEGUIMENT DE LA VAGA 

Malgrat no disposar de dades específi¬ 
ques per a Sants, fonts sindicals afir¬ 
men que el seguiment es pot equiparar 
al de la resta de la ciutat. Així, en els 
nou centres públics de primària, entre 
un 35 i un 50% del professorat va se¬ 
cundar la vaga, i en els tres instituts 
s’hi va afegir l’alumnat. 



La manifestació contra la LEC va aplegar milers de persones. AUSTEC-STES 


Hotel de Un peritatge de 

‘protecció oficial’ parcialitat dubtosa 


Laia Sànchez Amat 

Sants 


Des de la Plataforma Torre Malaia No 
ens arriben noves dades sobre el mer- 
cadeig de l’Ajuntament amb els ter¬ 
renys de titularitat pública de l’entorn 
de l’estació. En aquesta ocasió es tracta 
del solar on ara s’aixeca l’hotel AC- 
Sants. La plataforma denuncia que part 
de la parcel·la on ara hi ha l’hotel esta¬ 
va destinada a la construcció d’habitat¬ 
ges socials de promoció pública. 

El cas es remunta al 1979, quan la 
Corporació Metropolitana va aprovar 
el PERI dels terrenys pròxims a l’esta¬ 
ció. En aquell moment, el solar de l’ac¬ 
tual hotel va passar a ser de titularitat 
de l’Estat com a conseqüència d’una 
expropiació. L’any 1991, en un nou PE- 
RI l’Ajuntament va requalificar la part 
de parcel·les que eren considerades 
vials per fer-les edificables. Ara bé, en 
cap moment es va canviar el destí de la 



porció dels terrenys que havia d’allot¬ 
jar habitatges de protecció oficial. Sen¬ 
zillament es va ometre aquesta dada i 
el solar es va qualificar com a «edifica¬ 
ble lliure». 

El fet consumat és que actualment, 
en comptes dels tan necessaris pisos 
de protecció oficial, el barri compta 
amb un nou hotel de quatre estrelles. 


Els veïns de Vallespir, 25 
continuen esperant la sentèn¬ 
cia que ha de dir si l'edifici on 
viuen es troba en estat de 
ruïna. Aquest es declararia si 
el cost de la reparació fos 
superior a la meitat del valor 
de l'immoble. 

Redacció 

Sants 


Els inquilins, pensionistes o jubilats i 
amb contractes de renda antiga, han 
denunciat que estan patint assetjament 
immobiliari. Afirmen que malgrat que 
l’edifici requereixi reformes, està en 
bon estat i assenyalen: «Tot això és una 
maniobra de la propietat per fer-nos fo¬ 
ra sense indemnitzar-nos». 


Les notícies que han rebut, però, no 
són gaire esperançadores. El resultat 
del peritatge encarregat pel jutge sosté 
que la finca està en ruïnes. L’expert 
quantifica el valor total de l’immoble, 
on hi ha 10 habitatges, en 267.000 eu- 
ros, una suma fins i tot més baixa que 
la que plantegen els propietaris 
(340.000 euros) i els inquilins 
(800.000 euros). Segons l’informe, els 
pisos costen entre 10.000 i 17.000 eu¬ 
ros cadascun, mentre que les repara¬ 
cions que cal fer ascendeixen a 
192.000 euros. 

El valor dels pisos determinat pel 
peritatge ha indignat els inquilins i les 
entitats que els donen suport, les quals 
han declarat que «es tracta d’un preu 
que no es troba al mercat, ni per als pi¬ 
sos de protecció oficial». També han 
posat en dubte la parcialitat del peritat¬ 
ge, ja que sospiten de la influència de 
la família Puigpelat. Han avançat que 
estan preparant mobilitzacions. 

Ja es prepara la 
Festa Major del 2009 



Cartell de la Festa Major Alternativa 2008. ARXIU 


La Campanya «Volem les 
Festes al Parc» va propiciar 
un apropament entre l'orga¬ 
nització de les 'Alternatives' i 
diverses comissions de carrers, 
que el passat 26 de novembre 
van entregrar al registre del 
Districte una valoració 
conjunta de la Festa Major de 
Sants 2008. El document ja 
apunta algunes propostes per 
a la propera edició. 

Roser Benavent 

Sants 


La passada Festa Major va acabar, com 
tothom encara recorda, amb un èxit de 
públic i amb una impressionant mobi¬ 
lització popular que va esdevenir un 
concert rebel al mig de la plaça de 
Sants, com a resposta a les dificultats 
que l’equip de govern del districte va 
posar a la Festa Major Alternativa 
(FMA). Altres records importants són 
l’increment d’actes de cultura popular 
catalana, com el CremaPicaPuja, orga¬ 
nitzat entre la FMA, els Diables i els 
Castellers. 

Amb aquests bons records s’ha co¬ 
mençat a treballar de cara al 2009, i la 
sintonia entre la FMA i moltes comis¬ 
sions de carrers es va tornar a materia¬ 
litzar el passat 25 de setembre, amb 
una reunió de valoració de les festes 
on van ser convidades totes les comis¬ 
sions de carrers. 

A més de constatar la necessitat 
d’un espai de comunicació fluid i con¬ 
tinuat entre tots els grups organitza¬ 
dors, la trobada va servir per planejar 
estratègies futures. Es va parlar de la 


preparació d’un pla global de neteja i 
lavabos públics i de la manera de fer 
front a la cada cop més gran ingerència 
del Districte en aspectes organitzatius 
interns dels carrers. També es va deba¬ 
tre sobre la utilització de les subven¬ 
cions com a eines de control polític. 

Els representants de la FMA van de¬ 
manar als carrers el seu suport per 
aconseguir el parc de l’Espanya Indus¬ 
trial per al 2009, ja que entenen que és 
l’únic espai adequat per a unes festes 


d’aquestes característiques. Fins a sis 
carrers han signat la petició i el docu¬ 
ment de valoració conjunta de les fes¬ 
tes, que ja s’ha fet arribar al Districte. 

L’organització de la FMA ha fet les 
afirmacions següents: «Amb aquests 
antecedents, uns polítics aplicats esta¬ 
rien ja treballant sobre el format del 
2009. Els nostres estan encara en estat 
de xoc o tal vegada prefereixen espe¬ 
rar que les festes de l’any vinent els 
tomin a petar als morros». 


El Carretó, nova cooperativa 
de consum del Poble-sec 


Des del mes de març està 
en funcionament la coope¬ 
rativa de consum agroecolò- 
gic El Carretó, al barri del 
Poble Sec. 

Albert Ricart Sanjuan 

Poble-sec 


El nou projecte defensa un consum 
responsable, respectuós amb el me¬ 
di ambient i un comerç just per al 
productor i el consumidor. Es tracta 
d’una iniciativa de transformació 
social i política, més que no pas un 
supermercat ecològic. 


Al Carretó s’hi poden trobar dife¬ 
rents productes en estoc i també es 
poden fer comandes setmanals (a 
través del correu electrònic) de frui¬ 
ta i verdura fresca i ecològica. 
Aquestes comandes es dirigeixen, 
després, a l’Alegria Pagesa Agroeco- 
lògica (APA), de Balaguer. Per poder 
gaudir d’aquests productes s’ha de 
ser soci, fet que suposa pagar una 
quota mensual de sis euros i un di¬ 
pòsit de 30 euros. A més a més, tots 
els socis participen, d’una manera o 
una altra, en el projecte. 

La cooperativa El Carretó està 
oberta tots els dimecres, de 19.30 a 
20.30 hores, a l’Ateneu Rebel. Es trac¬ 


ta d’un projecte impulsat per l’orga¬ 
nització de l’esquerra anticapitalista 
Revolta Global i vol ser un espai de 
trobada, difusió i realització d’activi¬ 
tats polítiques, socials i culturals al¬ 
ternatives al Poble-sec, destinades a 
fomentar el pensament crític, l’acció 
i l’autoorganització. A més de la coo¬ 
perativa de consum, l’Ateneu acull 
una llibreria. 


Més informació: 
Ateneu Rebel 
(c. Font Honrada, 32-34, 
entrada pel carrer Mare 
de Déu del Remei) 
http://elcarreto.org/ 


ENLLAÇ A BARRISANTS.ORG 


Trobada 
d’entitats 
contra el 
Meeting Point 

La crisi del sector immobiliari no ha 
impedit l’organització d’una nova 
edició d’una de les fires de la cons¬ 
trucció més grans d’Europa. Un any 
més, concidint amb el Meeting 
Point, les entitats que s’oposen a la 
destrucció del territori han progra¬ 
mat activitats de denúncia de l’espe¬ 
culació en una trobada al barri de la 
Sagrada Família. Entre altres temes 
es va tractar la relació entre especu¬ 
lació i repressió. 

Es tanca la 
campanya per 
l’apostasia 

El col·lectiu Nosaltres Marxem va 
tancar la campanya d’apostasia fent 
entrega de 166 sol·licituds per do¬ 
nar-se de baixa de l’Església catòlica. 
Aquestes s’han de sumar a les 380 
apostasies que ja va presentar al Bis¬ 
bat de Barcelona el juny passat. El 
col·lectiu valora molt positivament 
la campanya i ara passa el relleu a al¬ 
tres iniciatives similars. 


www.nosaltresmarxem.cat 

Els Divendres 

Faràndula 

continuen 

El grup de rumba-rock Naraina va 
tocar el passat 7 de novembre, dins 
de la programació dels Divendres 
Faràndula, al Casinet d’Hostafrancs. 
Aquesta iniciativa, que ja ha portat al 
barri músics tan reconeguts com 
Pau Riba i Pi de la Serra, té prevista 
l’actuació del grup Fufü-Ai per al 
proper 12 desembre. 


L’intercanvi 
a Sants 

Diverses persones estan treballant 
per crear una Xarxa d’Intercanvi al 
barri, que es presentarà el proper 
mes de febrer en el marc de les jorna¬ 
des «Febrer Llibertari», organitzades 
per diverses entitats llibertàries. 


http:/7intercanvisants. 
entodaspartes. net/ 

BarriSants, 
contra la crisi 

El portal dels moviments socials del 
barri ha fet un web especial sobre la 
crisi. Sota el títol «Enfonsem el capi¬ 
talisme, refundem les postres vides» 
s’hi pot trobar, entre altres coses, in¬ 
formació sobre el Punt d’Assessora¬ 
ment Laboral, obert tots els dilluns 
de 19 a 20 hores al Centre Social. 
També han penjat vídeos, material i 
enllaços a partir dels quals es pot 
analitzar críticament la crisi. 

Reflexió sobre 
les violències 
de gènere 

Coincidint amb els actes del Dia In¬ 
ternacional contra la Violència vers 
les Dones, L’Escletxa va organitzar 
una tertúlia al Centre Social el 28 de 
novembre. Una xerrada sobre la vio¬ 
lència masclista al mitjans de comu¬ 
nicació va servir per reflexionar sobre 
el tractament que es fa d’aquest tema 
als media i per presentar i inaugurar 
les activitats del col·lectiu per a 
aquest nou curs. La novetat d’en¬ 
guany és l’organització de trobades 
de reflexió, obertes a tothom, l’últim 
divendres de mes de 18 a 20 hores al 
Centre Social de Sants. 


lescletxa@hotmaiF.com 


La imatge 

Acció de denúncia dels responsables de la crisi 



Sota el lema «No pagarem la vostra crisi», sis joves de l’organització 
independentista Maulets es van encadenar el 13 de novembre a la por¬ 
ta de l’edifici principal de La Caixa en una acció per denunciar el po¬ 
der financer com un dels causants de la crisi actual. 

Parèntesi 


UN TOMB PEL 
DICCIONARI 


LLIBRE 

El Senzill: 
guerrilla i presó 
un maqui 


CENTRE D'ESTUDIS 
JOSEP ESTER BORRÀS 

Fa dos mesos el Centre 
d’Estudis Josep Ester 
Borràs de Berga va pu¬ 
blicar les memòries de 
Joan Busquets Verges. 
El Senzill és un com¬ 
pany llibertari que va 
fer de guerriller. Va ac¬ 
tuar, entre d’altres, 
amb Ramon Vila Capde¬ 
vila i Marcel·lí Massana, 
anarquistes de la CNT 
que no van donar-se 
per vençuts i que, aca¬ 
bada la guerra del 36, 
van continuar la lluita. 

Les memòries del 
Joan van ser publicades 
en un primer moment 
en anglès i, el 1998, en 
castellà. L’edició pre¬ 


sent ha estat traduïda 
al català, el text ha es¬ 
tat ampliat per l’autor 
en una cinquantena de 
pàgines i s’hi han afegit 
fotografies. Són unes 
memòries de lectura 
fàcil i amb un gran 
valor que no és el lite¬ 
rari, sinó el fet que 
l’autor ens explica di¬ 
rectament allò que va 
viure, ja que, com li va 
dir el Culebras abans 
de ser afusellat, expli¬ 
car tot allò era la seva 
responsabilitat. A Sants 
les trobareu a la Ciutat 
Invisible i al Terra 
d’Escudella. 

Pep i tu (Berga) 


MÚSICA 



En blanc 




NOUR 

KASBA MUSIC 

Ens trobem davant la 
segona entrega de la 
nova banda d’en Yaci- 
ne Belahcene després 
de l’èxit assolit amb 
els ja desapareguts 
Cheb Balowski. 

En aquesta ocasió, 
Nour sintetitza més la 
seva proposta musical 
i encamina el seu estil 
cap a una mena de 
rock àrab que engloba 
influències diverses 


d’un costat i un altre 
de la Mediterrània. 
Elements on escollir 
no els en manquen. El 
recull és ric i es mani¬ 
festa en el disc de ma¬ 
nera diversa a través 
de diferents idiomes i 
expressions estilísti¬ 
ques. La combinació 
de la veu de Yacine 
amb la d’Olalla Castro 
presenta moments 
d’allò més enriqui¬ 
dors, especialment 
quan Olalla s’esplaia 


rapejant, com és el 
cas de la cançó «Nar- 
bat», on qualsevol es 
pot sentir còmode es¬ 
coltant una història 
imaginable. Canten a 
l’amistat en aquest 
món tan boig, tenen 
moments que situen 
l’oient al Magreb i mo¬ 
ments més rockers 
que fan necessària una 
segona audició. Molta 
sort en el seu viatge. 

David Vàzquez 


CINE 


Gomorra 



MATTEO GARRONE 

Roberto Saviano, amb 
l’obra del mateix títol 
que va esdevenir un 
autèntic èxit de ven¬ 
des, ens va donar a co¬ 
nèixer les interioritats 
de la Camorra napoli¬ 
tana. No era difícil pre¬ 
dir que faria el salt a la 
gran pantalla, com així 
ha estat. Des de la se¬ 
va presentació al Festi¬ 
val de Cannes, on va 
aconseguir el premi del 
jurat, el film ha des¬ 
pertat un gran interès, 
sobretot perquè dóna a 
conèixer la forma d’o¬ 
perar d’aquesta orga¬ 
nització, el poder de la 
qual arriba a tants es¬ 
taments italians. 


Amb un format qua¬ 
si documental i estruc¬ 
turada en cinc histò¬ 
ries, ens submergeix de 
manera molt realista 
dins aquest món. Hi 
contribueixen els intèr- 
perts, alguns d’ells 
personatges autèntics 
d’aquesta mafia. Film 
difícil i violent, no és 
recomanable per al pú¬ 
blic que només espera 
del cinema pura eva¬ 
sió. Itàlia la presentarà 
per als Oscar i no és di¬ 
fícil aventurar que 
s’endurà l’estatueta a 
la millor pel·lícula es¬ 
trangera. 

Lancelot 


BURXANT ELSBYTES 


Les eines P2P, en perill 


El mes passat parlà¬ 
vem de la possibilitat 
de gaudir de la progra¬ 
mació de la televisió 
on-line a l’hora que 
volguéssim. Una de les 
eines de les quals par¬ 
làvem eren els progra¬ 
mes peer to peer 
(P2P), que ens perme¬ 
ten compartir fitxers 
entre diferents usua- 

L 


ris. Un exemple d’a¬ 
quests programes és el 
famós Emule o BitTor- 
rent. 

Aquests programes 
funcionen gràcies als 
milions d’usuaris que 
els usen i que 
comparteixen la seva 
música o les seves 
pel·lícules. D’aquesta 
manera, quan busques 


una cançó de Ràbia 
Positiva, el programa 
contacta amb l’ordina¬ 
dor d’algú que té 
aquesta cançó i la 
descarrega al teu PC. 

Diversos grups, com 
ara RadioHeat, han de¬ 
mostrat que tenir les 
cançons a l’abast de 
tothom a Internet afa¬ 
voreix els seus ingres¬ 


sos, ja que així aug¬ 
menta el volum de 
gent que els coneix. 

Malgrat tot, la UE 
(amb Sarkozy al capda¬ 
vant) vol acabar amb 
les xarxes P2P amb 
l’excusa de la pirateria 
i vol imposar el model 
britànic en què, si es 
detecta que un usuari 
es descarrega música, 
automàticament se li 
desconnecta l’ADSL. 

Bernat Costa 



Tens un projecte o una idea de negoci? 

Aro_Coop t'ajuda a fer-la realitat amb forma cooperativa 


Sectors 

serveis a les persones 
autoocupació 
consum ecològic 
solucions per a l’habitatge 


info@aracoop.coop 



assessorament 
constitució 
ajuts i subvencions 
formació 


www.aracoop.coop 




c. Premià, 15, la planta - Barcelona 



■.rW 


ORGANITZAT 1 LLUITA ! 


obrim cada 
^ tarda a 2/4 de 7 

i ens trobaras fins les 
11 del vespre a les 12 
els caps de setmana. 

cl Premià 31 



AJSE/V\BLEA DE JON/ÉS DE SANTS 

aj-sants@hotmail.cor 
www.cajei.net ^ 


otmail.conr^^ 


Taverna 





Vallespir 23 ■ 08014 ■ BCN 
tel. 934 911 946 

































LAVABO 

Abans de l'aigua cor¬ 
rent, la majoria de per¬ 
sones es rentava en una 
palangana col·locada en 


un aiguamans que, a 
més, suportava el sabó, 
la tovallola i la gerra 
d'aigua. No era gaire 
pràctic abocar l'aigua 


de la gerra amb una mà 
per esbandir l'altra. 
Quan va arriba l'aigua 
corrent es van instal·lar 
els lavabos: només calia 


obrir una aixeta i ja ens 
podíem rentar les dues 
mans alhora, sense ges¬ 
tos complicats. Li van 
posar el nom de lavabo, 


ja que el nou mètode 
permetia fer els matei¬ 
xos gestos que el capellà 
a missa, quan un escolà 
li abocava aigua als dits 

en una palanganeta, 
mentre ell recitava un 
psalm que deia: «Lavabo 
inter iirnocentes manus 
meas » (Em rentaré les 


mans entre els inno¬ 
cents). 


n 


Text elaborat per 
en Jordi Esteban 


LA CANÇÓ 

Eri estos días 


En estos días 

todo el viento del mundo 

sopla en tu dirección 

la Osa Mayor corrige la punta 

de su cola y te corona 

con la estrella que guia la mía. 

Los mares se han torcido 
con no poco dolor 
hacia sus costas 
la lluvia dibuja en tu cabeza 
la sed de millones de àrboles 
las flores te maldicen 
muriendo celosas. 

En estos días 

no sale el sol sino tu rostro 
y en el silencio sordo del tiempo 
gritan tus ojos. 

jAy de estos días terribles! 
jAy de lo indescriptible! 

En estos días 

no hay absolución posible 

para el hombre 

para el feroz, la fiera 

que ruge y canta ciega 

ese animal remoto 

que devora y devora primaveras. 

En estos días 

no sale el sol sino tu rostro 
y en el silencio 

sordo del tiempo gritan tus ojos. 


RACÓ HISTÒRIC 


Monuments a Sants 


En un barrí d’origen 
obrer com és Sants, 
que s’ha fet gran amb 
el treball i les lluites 
de la gent, semblaria 
difícil trobar exemples 
d’obres arquitectòni¬ 
ques o escultòriques 
que no tinguessin un 
objectiu merament 
funcional. I certament 
no n’abunden tant com 
en altres barris. Sants 
recorda més el seu 
passat gràcies a les 
grans xemeneies, com 
la del Vapor Vell o la de 
l’Olivereta, pensades 
per fer funcionar les 
grans fàbriques, que no 
pas amb altres con¬ 
junts escultòrics pen¬ 
sats per embellir els 
carrers. 

Tot i això, també po¬ 
dem trobar alguns 
exemples que qualse¬ 
vol santsenc reconei¬ 
xeria de seguida. 
Deixant de banda la 
moderna estàtua del 
ciclista, inaugurada 


per commemorar l’ori¬ 
gen santsenc de la Vol¬ 
ta Ciclista a Catalunya 
i que sempre ha tingut 
partidaris i detractors, 
gairebé tothom recor¬ 
daria dos exemples 
ben peculiars: l’esta- 
tua del Ninyu i la del 
Xato. 

La primera és l’està¬ 
tua que es pot trobar a 
la plaça de Can Mante¬ 
ga, una font coronada 
per la silueta d’un nen. 
Aquesta font va estar 
anteriorment a la plaça 
de l’ajuntament sant¬ 
senc, a l’actual en¬ 
creuament entre la 
carretera i la rambla 
del Brasil, però amb 
l’obertura del cinturó 
el barri va perdre la 
plaça, l’edifici de l’an¬ 
tic ajuntament, i al¬ 
guns santsencs fins i tot 
les cases. De tot allò 
l’ajuntament barceloní 
només va poder reubi- 
car la font, enviant-la a 
Can Mantega. 


Però la història de la 
segona estàtua citada, 
la que molta gent co¬ 
neix encara com el Xa¬ 
to, és fins i tot més pe¬ 
culiar. Aquesta és l’es¬ 
tàtua que actualment 
es troba a plaça de 
Sants i que representa 
Neptú. Però tot i que 
ja fa molts anys que és 
a la plaça, aquest no 
fou el seu emplaça¬ 
ment original. 

Com explica Joan 
Amades, l’estàtua de 
Neptú formava part 
d’un conjunt monu¬ 
mental, una font que 
era a l’actual plaça del 
Teatre, a tocar de la 
Rambla. La dita font va 
ser ornamentada l’any 
1802 en ocasió d’una 
visita de la família 
reial. S’hi va afegir una 
piràmide adornada 
amb plantes i flors i la 
figura d’un sàtir, coro¬ 
nada per l’estàtua de 
Neptú. Però a l’imagi¬ 
nari popular Neptú 


quedava molt llunyà, 
raó per la qual la font 
fou coneguda com la 
Font del Vell. Enderro¬ 
cada l’any 1877, el 
Neptú va iniciar el seu 
periple per la ciutat, 
que el va portar primer 
al parc de la Ciutade¬ 
lla, al costat de la cas¬ 
cada, i finalment a la 
plaça de Sants. 


Però, segons expli¬ 
quen, el trasllat de la 
plaça del Teatre al 
parc de la Ciutadella 
va ser força acciden¬ 
tat: el Neptú es va col¬ 
pejar i va perdre part 
del nas. Així va adquirir 
per sempre el malnom 
de Xato. 

Agus Giralt 



Gravat de l’estatua del "Xato" al seu antic emplaçament 


FOGONS DE TEMPORADA 


jAy de estos días terribles! 

jAy del nombre que lleven! 

jAy de cuantos se marchen! 

jAy de cuantos se queden! 

jAy de todas las cosas que hinchan este 

segundo! 

Ay de estos días terribles asesinos del 
mundo. 

Silvio Rodríguez 

Volem dedicar aquesta cançó a la Brigada 
Catalana Venceremos, que ha engegat 
una campanya de recaptació de fons eco¬ 
nòmics per pal·liar els greus desperfectes 
ocasionats pels huracans Gustav i Ike, 
que van assolar el territori Cubà. 

Des de la burxa volem contribuir a la di¬ 
fusió d’aquesta campanya i, per aquesta 
raó, transcrivim el número del compte 
corrent de la Brigada Catalana Vencere¬ 
mos: 2081 0443 53 3300000786 (Caixa 
Penedès). 


La col 


«Col i dona, tot l’any 
és bona». Curiosa com¬ 
paració popular per 
lloar les excel·lències 
de la col. N’hi ha una 
multitud de varietats i 
es cultiva tot l’any, en¬ 
cara que quan millor la 
podeu degustar és en 
ple hivern. Diuen els 
pagesos: «Si vols tenir 
bona col, planta-la al 
juliol». 

Coneguda ja a l’an¬ 
tiguitat, els celtes i els 
grecs la receptaven 
per curar malalties i 
així ràpidament ocupà 
un lloc d’honor a la 
cuina quotidiana. Se’n 
poden preparar una 
gran diversitat de 
plats. La forma més 
habitual és bullida, so¬ 


la o amb patates i, tot 
i la forta olor en 
cuinar-la, el brou 
resultant fa una de les 
millors sopes vegetals 
que conec. Amb pa 
escaldat va ser la sopa 
mare de tots els sopars 
a la Catalunya de 
pagès fins ben entrat 
el segle XX. 


Una varietat poc co¬ 
neguda, però en pro¬ 
cés de recuperació des 
del 1994 al Garraf, és 
la col brotonera o espi- 
gall. Aquesta varietat 
té un gust suau, i és 
molt adequada per 
trinxar-la amb patata, 
amb rosta o sense. 


La recepta: 
trinxat 
amb rosta 

INGREDIENTS 

1 col mitjana 
1 kg de patata 
4 talls de cansalada de 
papada 

1 botifarra negra 

6-7 grans d’all 

Oli d’oliva, sal i pebre 

ELABORACIÓ 

Renteu les fulles de 
col. No en descarteu 
les externes i més ver¬ 
des, aquestes són les 
que donen més color i 
gust al plat! Peleu tam¬ 
bé les patates i trosse- 
geu-les. Poseu-ho tot a 
bullir amb aigua i sal 
uns 20 minuts o fins 
que siguin toves. 
Escorreu les verdures i 
guardeu el brou per fer 



sopa. Daureu la cansal- 
da en una olla amb oli 
d’oliva i reti reu-la. Pe¬ 
leu els alls i talleu-los a 
làmines i daureu-los en 
aquest mateix oli, jun¬ 
tament amb la botifar¬ 
ra negra tallada a ro- 
delles. Quan els alls 
tinguin color, aboqueu- 
hi la barreja de col i 
patata ben trinxada i 
remeneu-la. Tot l’oli 
ha de quedar ben in¬ 
corporat a la patata i 
la col. Com diu la dita, 
«Cols sense oli, deu-les 
al dimoni». Rectifi- 
queu-ho de sal i pebre 
i serviu-ho ben calent 
amb el tall de cansala¬ 
da, ara ja rosta, a so¬ 
bre. És el meu plat 
preferit! Que aprofiti! 

Núria May Masnou 


J 


l·legeix 

A 

Productes pel cultiu 
d'exterior i interior 

Punt de distribució 
d'esprais montana 


Cooperatives de Treball 

Malabars, incensos i molt més 

1 

de Catalunya 

horaris 

dij° n 

som a Sants, 

al servei de les cooperatives 

i s de io: 3 oh a uh 
' 3 'cesde i 7 h a 20:3011 


Interlocució davant les administracions, 
impuls a les cooperatives, intercooperació ... 

c. Premià, 15, la planta, Barcelona 93 318 81 62 

1 | grow-shop 

ajjiortel 

www.cooperativestreball.coop 

Carrer Guadiana 30 I 

| hortetdesantSia;hotmait.com tel. 687 448 422 ] 



Ous frescos i pasteuritzats 


servei diari al comerç 
i a la restauració 


C/Parcerisa, 17-19 

934. 219. 238 

mitjadotzenaagmail.com 

En moviment 


IMMIGRATS 
ema persona 


Amb la DKV 
fins a Sants 


Conchi Anales Hens 

L’any 1963, quan jo encara no te¬ 
nia vint anys, el meu pare va deci¬ 
dir abandonar el poble i venir cap 
a Barcelona. Vivíem a Fuente Pal¬ 
mera, a prop de Córdoba, i treba¬ 
llàvem de jornalers, movent-nos 
per les finques dels «senyoritos». 

Però als darrers temps, amb la 
introducció de les primeres màqui¬ 
nes de batollar, cada cop calia 
menys gent per recollir les olives. 
Al poble el futur es veia negre i la 
gent va començar a marxar massi- 
vament. Alguns anaven cap a Ma¬ 
drid, però majoritàriament la gent 
marxava cap a Barcelona, on es 
deia que hi havia molta feina. Cada 
setmana, durant molt de temps, 
sortia una furgoneta DKV carrega¬ 
da amb deu emigrants en direcció 
a Sant Andreu, on la gent del poble 
es va començar a instal·lar. 

Així, el març del 1963, el meu 
pare i jo vam agafar la DKV. Volíem 
arribar a Barcelona i començar a 
treballar per tal de portar tota la fa¬ 
mília al més aviat possible. Del viat¬ 
ge només recordo anar vomitant 
des de Còrdova fins a València, 
després imagino que deuria dor¬ 
mir. Arribats a Barcelona, vam anar 
a viure amb alguns dels coneguts 
del poble a Santa Coloma de Gra¬ 
menet. 

Al cap d’uns mesos vaig conèi¬ 
xer al que seria el meu home, ens 
vam casar i vaig anar a viure a casa 
seva, a Sants. 

Al barri encara hi havia molt po¬ 
ca immigració i quan anaves pel 
carrer se sentia parlar en català 
més que no pas ara. Però la sensa¬ 
ció que tenies quan t’intentaves 
apropar a aquesta nova llengua era 
que la gent se la volia guardar per 
a ells mateixos, ja que, quan l’in¬ 
tentaves parlar, o se te’n fotien o 
fins i tot, de vegades, havies d’a¬ 
guantar comentaris com «Vete a tu 
pueblo». Quaranta anys més tard 
em queda molt poc del poble i em 
sento el barri tant meu com si hi 
hagués nascut. 


Què és el procés de Bolonya? 



Tancada d’estudiants al rectorat de la UB a a plaça Universitat, en ple centre de Barcelona. ALBERT GARCIA 


Les tancades d'estudiants en 
diverses universitats catalanes 
han posat d'actualitat les 
mobilitzacions, que ja vénen 
de lluny, contra els processos 
de reforma universitaris. 

Però contra què es lluita? 

Irene 

Sants 


L’anomenat Pla Bolonya es va ende¬ 
gar l’any 1998 amb la Declaració de 
la Sorbona, que havia de suposar, fi¬ 
nalment, l’aplicació de l’Espai Euro¬ 
peu d’Educació Superior (EEES) amb 
una data límit: l’octubre del 2010. 
Aquest procés ha de suposar, en teo¬ 
ria, la creació d’un espai universitari i 
professional comú, de manera que 
s’homogeneïtzi l’estructura de les 
carreres en itineraris de tres i quatre 
anys segons la titulació (grau i post- 
grau). A més, sorgeix la que s’anome¬ 
na moneda única educativa , que 
són els nous crèdits ECTS. Aquests 
crèdits serviran per valorar el nom¬ 
bre d’hores cursades en totes les uni¬ 
versitats. 


Les crítiques a l’EEES van dirigi¬ 
des, sobretot, a denunciar les pre¬ 
misses neoliberals que han marcat 
tot aquest procés i que, de manera 
més o manco visible, van encamina¬ 
des a la privatització de la universitat 
pública. 

L’EEES va sortir a la llum a l’Estat 
espanyol amb la Llei orgànica d’uni¬ 
versitats (LOU), proposada pel 
govern del Partit Popular l’any 2001. 
El partit que en aquell moment esta¬ 
va a l’oposició, el PSOE, va prometre 
derogar la llei quan arribés al poder. 
Tanmateix, després de gairebé una 
legislatura i mitja, només l’han modi¬ 
ficat puntualment. 

Ocupacions 

d'universitats 

Un novembre de protesta estu¬ 
diantil, sens dubte. Una protesta 
que no només s’ha visualitzat al 
carrer en forma de manifestació, 
sinó que també ho ha fet en for¬ 
ma d’ocupacions de facultats de 
moltes universitats catalanes. En 
el moment del tancament d’a¬ 
quest número de la burxa, sis fa¬ 
cultats i un rectorat resten ocu- 


QUI APLICA LA REFORMA? 

L’aplicació de l’EEES va a càrrec de la 
Unió Europea, que el 1998 ja declara¬ 
va voler convertir la zona euro en l’à¬ 
rea econòmica més competitiva. A 
més, s’hi suma que l’Organització 
Mundial del Comerç, el Fons Mone¬ 
tari Internacional i el Banc Mundial 
van ser presents a la trobada del 
1998, fet que fa pensar a la comuni¬ 
tat educativa que darrere d’aquesta 
reforma hi ha qualque cosa més que 
l’equiparació de titulacions a escala 
europea. De fet, una de les denún¬ 
cies que més ha sonat és la de tractar 
els serveis públics seguint una lògica 
de mercat, fet que suposaria, en l’àm- 

pats pels estudiants. Aquestes 
ocupacions no acabaran fins que 
els rectors acceptin les deman¬ 
des plantejades per l’alumnat. 

En el cas de la Universitat Autò¬ 
noma de Barcelona, les tres de¬ 
mandes són: que el referèndum 
del passat 25 de novembre fos 
legal i vinculant (ja que no ho va 
ser), el reconeixement del dèficit 
que pateix la universitat i la reti¬ 
rada dels 31 expedients i les 15 
denúncies penals contra estu¬ 
diants. Les reivindicacions dels 


Opinió 

Bolonya o LOU? 

La declaració de Bolonya del 
1998 té només sis pàgines. En 
ella, els països signants s’adhe¬ 
reixen a uns principis per esta¬ 
blir l’àrea europea d’educació 
superior. Segons el document, a 
Europa cal poder comparar fà¬ 
cilment titulacions, la seva es¬ 
tructura (grau i postgrau) i crè¬ 
dits, amb la finalitat de pro¬ 
moure i facilitar la mobilitat de 
l’estudiantat. 

El 2001 va sortir la LOU, que 
és la base, a l’Estat espanyol, 
d’aquesta reforma. I malgrat 
que va lluitar-se molt en contra 
de la LOU, aquesta ha trobat un 
bon refugi en el nom contra el 
qual es lluita ara, Bolonya. Però 
Bolonya no és una llei, sinó que 
és una llista de «bons propò¬ 
sits», prou general perquè cada 
país, cada universitat i, fins i 
tot, cada professor, l’hagi apli¬ 
cat a la seva manera. Els resul¬ 
tats seran la precarització de 
les condicions del professorat, 
la infantilització de l’estudian¬ 
tat, l’augment abismal del preu 
de la llicenciatura (ara en forma 
de màster), i un llarg etcètera. 

I tot això, argüint que és un 
canvi irremeiable, dictat per 
Europa. 


bit de l’educació superior, disminuir 
els costos (beques i ajudes), augmen¬ 
tar el preu de les matrícules i obrir 
les portes de la universitat pública a 
les empreses privades. 


estudiants tancats a la Universi¬ 
tat de Barcelona són quatre: la 
paralització de la implantació de 
l’Espai Europeu d’Educació Supe¬ 
rior (EEES), la realització de re¬ 
ferèndums legals i vinculants a 
les universitats, l’obertura d’un 
debat públic sobre l’EEES i, tam¬ 
bé, la retirada dels expedients i 
les denúncies a estudiants. Per 
part dels rectorats no s’ha donat 
una resposta afirmativa a les de¬ 
mandes, raó per la qual les ocu¬ 
pacions es mantindran. 


associació cultural El Raval 

llibres 

contrainformacio revistes horari: 

musica matins, de dimarts a 

samarretes divendres de 10.30 a14h 

pedaços... tardes, de dilluns a 

dissabte de 17 a 21 h 

c/de la Cera 1 bis 08001 Barcelona 
Tel: 93 329 06 43 Fax:93 329 08 58 
ellokal@pangea.orq 



© :ol lectlus: ATtCAT, Contra Infos, Biogràfic. 
Polèmica, Anteneu Llibertari de Poble Sec. Artesano, 
Cooperativa de consum crític 


QLa coordinadora es reuneix els dimarts a 
Vine a participar i fer propostes. 


AUE O VL·CO^ ò.c.p. 


' Sostres de <Píadur, escaioCa 
i aCumini 

‘ IMotCCures decoratives, 
enguixats 

JlïCCaments tèrmics, acústics 
i ignífucs 

' 9do6Ces a mida de guix 
i pCadur 

' í 'Rçformes en generaí 

C/Moianès, 48. 08014 Barcelona 
Tel./fax 93 431 53 21 
www.aurodecor.com 
info@aurodecor.com 


■CENTRE DE TERA PIES 

ALTERNATIVES 
TAROT, VIDÈNCIA, SANTE RIA, 
MÀGIA WICA 

806484578 

TA MB É OOINSU LTA PERSONAL ITZA D A 
DEMANAR HO RA AL 

934213138 

20 € CONSULTA 
Eulàlia Camps Harder 
Bartomeu FL 19 baixos. 0S0 L4 
(Barcelona) 

Preu maxi m tr ucad a : 1.16 t/m 

:xanxa fixa i 1.51 m mòbil 
IVA inclòs. Majors de IS anys. 



setmanari de comunicació 


directa 

A la venda al barri 

subscripcio@3etmanaridirecta.info 

www. setmanaridirecta. info 

La crisi financera i la banca ètica 



Moment de l’assemblea general del Coop57 - secció Catalunya al Centre Social de Sants. ARXIU 


L'experiència de Coop57 
permet afirmar que hi ha 
possibilitats reals i viables de 
donar un ús diferent als 
nostres diners. 

Hernan Córdoba 

Ciutat Invisible 


ia burxa i l’Assemblea de Barri de Sants 
(ABS) creiem important analitzar qui¬ 
nes són les causes de l’actual crisi eco¬ 
nòmica. Partint del fet que aquesta cri¬ 
si ha estat motivada per l’especulació 
sobre el diner i que un dels agents 
principals d’aquesta espiral han estat 
les entitats bancàries i financeres, hem 
cregut interessant investigar sobre qui¬ 
nes possibilitats hi ha de fer un ús dife¬ 
rent dels diners que mantingui criteris 
de transparència, sostenibilitat i com¬ 
promís social. 

Al nostre territori i durant la darrera 
dècada s’ha desenvolupat una expe¬ 
riència molt interessant en forma de 
cooperativa de segon grau anomenada 
Coop57, que dirigeix la seva activitat 
envers el finançament ètic i solidari. 

La crisi financera que estem traves¬ 
sant està servint perquè molta gent es 
pregunti per o estigui atenta a les acti¬ 
vitats de les entitats financeres. Així, 
aquests dies veiem el complex entra¬ 
mat que està sent sacsejat i que agrupa 
interessos immobiliaris, sectors ener¬ 
gètics o industrials, infraestructures, 
grans distribuïdores i una llista intermi- 

La cita 

El proper 12 de desembre 
LABS convoca una xerrada 
que tindrà lloc al Centre So¬ 
cial de Sants per parlar de la 
crisi financera actual i de 
propostes alternatives de 
gestió econòmica o finances 
alternatives. A la xerrada hi 
participaran Ivan Gordillo, 
economista i membre del 
col·lectiu Taifa d’estudis d’e¬ 
conomia crítica, i Ramon Pas¬ 
cual, el coordinador de la 
secció catalana de la coope¬ 
rativa de serveis financers 
ètics i solidaris Coop57. 


nable de sectors econòmics. Es en 
aquest context, quan patim pels estal¬ 
vis o els diners que tenim a les entitats 
finaceres, que és un bon moment per 
reflexionar sobre la gestió dels diners 
que hi dipositem. Però també és potser 
ara que ens hem de preguntar quines 
són les causes de la crisi; més encara, si 
hi ha alternatives a aquestes entitats 
(que no passin per la sempre legítima 
rajola de casa on dipositar els diners) i 
saber que amb aquest fet no estem re¬ 
colzant accions que ens semblin, com a 
mínim, èticament criticables. 

EL C00P57 

Coop57 sorgeix a Catalunya el 1995 so¬ 
ta els principis de coherència, compati¬ 
bilitat, participació, transparència, soli¬ 
daritat i reflexió. El seu naixement 
l’hem de cercar en la lluita obrera con¬ 
tra el tancament de les impremtes Bru¬ 
guera de Barcelona, en què després 
d’anys de litigis amb l’empresa, 57 tre¬ 
balladors van ser finalment indemnit¬ 
zats. Pel principi de coherència amb la 
línia de lluita que s’havia portat amb 
tot el procés, es va decidir que aquests 
diners es destinarien a fundar una me¬ 
na de caixa de resistència per a projec¬ 
tes que difícilment trobarien possibili¬ 
tats de finançament a les entitats de 
crèdit convencionals. 

Amb els anys es consolida una es¬ 
tructura que permet que nous socis i 
col·laboradors es puguin incorporar al 


dipòsit, i es desenvolupa la capacitat 
d’atorgar crèdits i altres vies de finança¬ 
ment d’activitats d’empreses de l’eco¬ 
nomia social, ja siguin cooperatives, 
empreses de treball associat, associa¬ 
cions o altres entitats del tercer sector. 

Recentment Coop57 va celebrar l’a¬ 
torgament del préstec número 300, 
amb un total acumulat de més de 9 mi¬ 
lions d’euros en crèdits a entitats sò¬ 
cies. Actualment compten amb més de 
238 entitats sòcies i 638 persones o en¬ 
titats col·laboradores. Aquestes formen 
part de sectors tan diversos com l’eco¬ 
nomia productiva, la cooperació i soli¬ 
daritat, els serveis a les persones, l’edu¬ 
cació o els moviments socials. 

LES FINANCES ÈTIQUES 

Però Coop57 és només una de les enti¬ 
tats dedicades a les finances ètiques 
que podem trobar al territori, ja que en 
els darrers anys se n’han instal·lat algu¬ 
nes provinents d’altres països i se 
n’han creat de noves als Països Cata¬ 
lans. Podríem parlar del grup holandès 
Triodos Bank, que comprèn molts àm¬ 
bits de l’economia solidària i del tercer 
sector, i d’altres d’àmbits més concrets, 
com FIDEM (Fundació Internacional 
de la Dona Emprenedora) i Acció Soli¬ 
dària contra l’Atur. 

Des del 2005, sota el paraigua d’as¬ 
sociacions promotores, a diverses co¬ 
munitats autònomes de l’Estat espa¬ 
nyol, apareix la plataforma FIARE-BpE. 


Aquesta entitat, que es troba en fase de 
creació, es pretén constituir com una 
banca ètica que pugui ser capaç d’ofe¬ 
rir tots els serveis o productes que ofe¬ 
reix la banca convencional però sota 
els criteris que ja hem comentat, carac¬ 
terístics de la banca ètica. 

A l’actualitat, però, i a la llum de les 
dificultats que està travessant el sistema 
financer europeu i global, és complicat 
que el Banc d’Espanya concedeixi una 
llicència d’operacions a una entitat de 
nova creació en els estatuts de la qual 
no figuri la recerca de majors beneficis. 
FIARE-BpE estaria vinculada a la histò¬ 
rica Banca Popolare Etica italiana, que 
va néixer el 1994 a Pàdua dels esforços 
conjunts d’entitats del tercer sector, 
del volunatriat i de la cooperació inter¬ 
nacional. Concebuda primer com una 
mútua per a l’autogestió, els canvis a la 
legislació financera van obligar que es 
constituís com a banc. 

Les entitats financeres ètiques del 
territori tenen com a model desitjable 
aquesta entitat i des de diversos països 
o regions s’està plantejant iniciar pro¬ 
cessos de col·laboració sota un parai¬ 
gua comú a escala europea, sempre 
amb la finalitat d’aconseguir la implan¬ 
tació d’una banca ètica que pugui ofe¬ 
rir tots els serveis convencionalment 
atribuïts als bancs o les caixes. 

Més informació: 
http://www.coop57.coop 


ESPAI DE TREBALL 


N’hi ha que 

naixem 

estrellats 


Marc Faustino i Vidal 

Els i les que posseïm mala estre¬ 
lla, i aquests dies la premsa va 
plena d’exemples, som la classe 
treballadora. 

Em pregunto quin sentit té 
aprovar una directiva europea 
que permet ampliar el temps de 
treball fins a 65 hores setmanals 
quan patim una onada d’expe¬ 
dients de regulació d’ocupació 
que poden deixar, segons experts 
en economia, un terç de la pobla¬ 
ció catalana a l’atur. 

Els efectes de l’atur són un cop 
molt dur si no estàs preparat/da. 
Les conseqüències en la capacitat 
adquisitiva i la manera com fer 
front a l’endeutament al qual ens 
hem acostumat poden derivar en 
drames personals que poden te¬ 
nir com a efecte més evident la 
generalització de la pobresa. I la 
pobresa al nostre país no s’ha 
d’entendre en situacions d’exclu¬ 
sió o de marginació, sinó també 
en situacions de subsistència. 

Es fa evident que l’objectiu de 
la classe capitalista és aconseguir 
que la classe treballadora cada dia 
sigui més dòcil en el món del tre¬ 
ball. Qui gosarà aixecar la veu da¬ 
vant la imposició de les 65 hores, 
que no és l’única, si pot veure el 
seu lloc de treball amenaçat? La 
por i, en els pitjor dels casos, la 
coacció ataquen la dèbil resistèn¬ 
cia que hem de tenir per creure 
que podem capgirar la situació. 

El sindicalisme, com a movi¬ 
ment, té molts reptes plantejats 
en les crisis capitalistes i en vull 
destacar dos. El primer és el 
d’aixecar la moral a la gent i fer 
veure, i fer creure, que la resis¬ 
tència és un acte que beneficia 
més que perjudica. El que ens 
perjudica és quedar-nos quiets/es 
impassiblement davant l’ofensiva 
capitalista. El segon, proposar 
alternatives democràtiques al 
món en què vivim. 

Cultura 


Moteando: una altra 
manera d’entendre el teatre 



Durant el mes de novembre 
s'ha celebrat la primera 
Mostra de Teatre 
Anticomercial i de Dones 
organitzada per Moteando. 

Albert Ricart Sanjuan 

Sants 


Motenado va sorgir com a homenat¬ 
ge a les dones que es dediquen i 
s’han dedicat al teatre, alhora que 
vol suplir les mancances per gaudir 
del teatre de forma lliure. 

Amb aquestes premisses, del 27 al 
30 de novembre es van dur a terme 
diverses activitats, com ara exposi¬ 
cions de fotos i il·lustracions, una 


taula rodona per tractar la situació 
de la dona al teatre, música en di¬ 
recte i menjars i sopars vegans. Però 
l’eix central van ser les obres que 
s’hi van representar. 

El dia 27 es va inciar la mostra al 
teatre La Riereta, al barri de Sant An¬ 
toni, amb l’obra Ausencia y Sauda- 
de in proceso, que versava sobre 
l’univers femení des de les refle¬ 
xions de cinc actrius. El 28, a l’Asso¬ 
ciació Cultural Humanfuzz del Po- 
ble-sec, s’hi va fer un taller de movi¬ 
ment, expressió i sinestèsia. El 29, a 
La Cosa Nostra, es va representar el 
musical infantil La Pla-Pla, a càrrec 
de La Cosina Teatro, i l’obra Un ho- 
menaje a Nina , de Xosé López. La 
cloenda es va fer amb No màs 
làgrimas, un recull d’obres del 


col·lectiu madrileny Marías Guerre- 
ras, i Rèquiem, del Grup de Teatre 
de l’Ateneu Candela. 


Els organitzadors plantejaran si 
continuar el projecte d’acord amb la 
valoració que facin de les jornades. 


20 anys terroritzant el barri 



Cartell de l’edició d’enguany. INTERNET 


Agus Giralt 

Sants 


La Marató de Cinema Fantàstic i de 
Terror de Sants, Hostafrancs i la 
Bordeta ha arribat enguany a la seva 
vintena edició. La cita, que durant tot 
aquest temps ha servit com a finestra 
oberta a uns gèneres considerats 
com a subcultura i sovint poc 
valorats, s’ha convertit en un dels 
esdeveniments culturals importants 
del barri. 

Uns 700 espectadors van assistir a 
les 12 hores de cinema que el passat 


22 de novembre van tancar l’edició 
present. L’èxit de la iniciativa va fer 
que a la una de la nit s’exahurisin to¬ 
tes les entrades. 

Però a banda de les 12 hores de ci¬ 
nema, que és l’activitat més conegu¬ 
da, també es van dur a terme altres 
actes: partides de rol, rutes pel Sants 
Misteriós, projeccions en una sala B 
(dedicada al cinema underground), 
paradetes i un servei de bar. 

I és que, com queda clar, la Mara¬ 
tó de Cinema Fantàstic i de Terror no 
es limita a la projecció de films. Des 
del principi també ha organitzat un 


concurs de curtmetratges obert a 
tothom. Del 17 al 20 de novembre es 
van projectar els films participants, 
que en total van ser 114, i el diven¬ 
dres 21 es va dur a terme el lliura¬ 
ment de premis. 

Els curts premiats van ser The we- 
repig , com a millor curt d’animació; 
El tio que sale en todas las fotos, 
com a millor idea original; Porque 
hay cosas que nunca se olvidan, 
amb el premi Pere Garcia Plensa, i 
Novatada sangrienta, amb el premi 
Chicha Cutre, dedicat a films ama¬ 
teurs realitzats amb mitjans limitats. 


Fiestraviesa, 
teatre i 
reivindicació 

nr 

Sants 


Teatraviesas, el grup de teatre de 
l’oprimit que té la seu a Can Vies, va 
organitzar el divendres 28 de novem¬ 
bre al mateix centre social una jorna¬ 
da festiva i reivindicativa. Amb la 
Fiestraviesa, el col·lectiu de teatre de 
l’oprimit ha volgut reflexionar sobre 
l’assetjament immobiliari i solidarit¬ 
zar-se amb la gent que el pateix. El 
públic assistent va poder veure 
respresentada l’obra de teatre fòrum 
La vida no es pot empaquetar. A 
més, es va fer una xerrada amb un 
dels col·lectius afectats, els veïns del 
carrer Vallespir, 25. 

Homenatge 
als escriptors 
empresonats 

Agus Giralt 

Sants 


A iniciativa del Pen Clube, el 15 de 
novembre es va commemorar el Dia 
Internacional de l’Escriptor/a Empre- 
sonat/da. La jornada, que va servir 
per fer un reconeixement a totes 
aquelles autores i autors que patei¬ 
xen presó, exili i repressió política 
pels seus escrits, va comptar enguany 
al barri amb la participació de la Ciu¬ 
tat Invisible. 

A l’aparador de la llibreria santsen- 
ca es poden contemplar algunes de 
les obres que es van citar: des de po¬ 
etes i contistes exiliats com Mario Be- 
nedetti i Pere Calders, fins a activistes 
empresonats com l’irlandès Bobby 
Sands, Lluís Maria Xirinacs i el lliber¬ 
tari Xavier Canada, passant per 
intel·lectuals militants com l’alema¬ 
nya Ingrid Strobl, l’afroamericana Àn¬ 
gela Davis i el pres gallec Xosé Tarrio. 


El mostrador 

C ada vegada hi ha més gent 
que aposta per una altra 
manera de consumir, so¬ 
bretot pel que fa a l’ali¬ 
mentació. Som el que 
mengem, i l’elecció del nostre con¬ 
sum no només influeix en nosaltres 
mateixos sinó que també modifica el 
nostre entorn. S’està produint un in¬ 
crement en la demanda de productes 
ecològics, locals i de temporada, i això 
suposa una oportunitat per a molts 
pagesos joves. Molts estan apostant 
per aquest tipus d’agricultura, o s’ho 
estan pensant, però la realitat és que 
ara per ara no hi ha suficients pagesos 
actius per assumir tota aquesta de¬ 
manda. I ens hauríem de plantejar el 
perquè: no és un repte fàcil, requereix 
esforç, recursos i algú que els doni su- 


Els 

nous 

pagesos 

Cooperativa Germinal 


port, i no sempre es donen els tres 
factors alhora. 

A Germinal lluitem per un consum 
crític, conscient i sobretot transforma¬ 
dor. Per això és indispensable que es¬ 
tiguem al costat d’aquests nous page¬ 
sos: són el futur del moviment, i sen¬ 
se ells aquesta lluita no té cap sentit. 

Ens els nostres 15 anys de trajectò¬ 
ria a Sants, ens ha estat acompanyant 
el Martí, un pagès de Llavaneres que fa 
molts anys que s’hi dedica, i proveeix 
molts altres col·lectius. Ell ja té el pro¬ 
jecte consolidat i això ens ha permès 
desvincular-nos-en i acomplir un dels 
nostres ideals: recolzar projectes joves 
i prometedors com l’Arc de la Natura. 

Arc de la Natura són dos pagesos 
joves, l’Àlex i la Montse, ubicats en 
una finca d’Argentona, que aviat ens 


proveiran de fruites i verdures. El 
2007 es van proposar optar per l’agri¬ 
cultura ecològica en un tros de terra 
que feia temps que no s’havia cultivat. 
Així va poder gaudir del temps de re¬ 
pòs necessari per ser una terra apta 
per a aquests tipus de conreu. 



D’altra banda, Germinal Farró, Va¬ 
llès i ara Poble-sec també han apostat 
per un projecte jove. Cal Rosset són 
tres pagesos, dos dels quals són socis, 
un de Farró, i una de Sants. Ambdós 
projectes estan vinculats a la Xarxeta, 
un col·lectiu de pagesos i pageses de 
Catalunya que treballa de manera 
similar però autònoma i que fa assem¬ 
blees periòdiques per intercanviar 
coneixements, eines, productes i in¬ 
quietuds. 

Consumir és una altra manera de 
votar per allò en què creiem i poder 
ser més coherents amb els nostres ide¬ 
als. Només caminant conjuntament 
transformarem el món. 


Més informació: 
http://calrosset.com/?q=node/4. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Bloc de Maulets a la manifestació del 8 de novembre a Perpinyà. FLORIAN MIENVILLE 

Catalunya Nord: 
més viva que mai 


La cloenda, el 8 de 
novembre, del Correllengua 
2008 va aplegar 2.000 perso¬ 
nes als carrers de Perpinyà. Els 
organitzadors han qualificat 
d'èxit la diada i l'organització 
prèvia dels actes. 

Amaya Ruiz 

Perpinyà 


«Ens cal millorar la visió que tenim de 
nosaltres. Patim autoodi i hem d’inver¬ 
tir el procés». Això és el que cal per 
continuar avançant a la Catalunya 
Nord, segons Hervé Pi, secretari i fun¬ 
dador de l’associació Aire Nou de Baó, 
vicepresident de la Federació d’Enti¬ 
tats per la Defensa de la Llengua i la 
Cultura Catalanes a la Catalunya Nord 
i cap de colla dels Castellers del Ribe- 
ral. Hervé considera que els nord-cata- 
lans i els nouvinguts al país tenen ga¬ 
nes de trobar una identitat i que cal 


ser-ne més conscients per aprofitar 
aquesta dinàmica. 

«Cada vegada hi ha més propostes 
en català que apleguen més gent. Fes¬ 
tes com l’Identi’CAT, que organitza Ai¬ 
re Nou de Baó, la Bressolada, que és la 
festa de les escoles Bressola, o els actes 
del Correllengua, atrauen gent i n’a- 
traurien més si fossin més explicats, 
més coneguts», diu Hervé. A més, con¬ 
sidera que «si hi ha una manca de mit¬ 
jans, hi ha una manca d’autoestima. 
Part de la població és incapaç de con¬ 
cebre que es pot escriure, proposar, 
crear... en català». 

El 2009 es commemoren els 350 
anys del Tractat dels Pirineus, pel qual 
la corona hispànica va cedir els territo¬ 
ris del nord de Catalunya a l’Estat fran¬ 
cès. Aquest aniversari ha de servir per 
divulgar aquesta part de la història, tot 
sovint manipulada i moltes vegades 
desconeguda. Les conseqüències de la 
partició del territori i de la pèrdua de 
les institucions pròpies són immenses. 
El país va quedar esquarterat i, segons 
diu Hervé, «el desconeixement de la 


nostra història és enorme al nord, pe¬ 
rò també al sud. Avui a la Catalunya 
Nord poca gent és capaç d’explicar qui 
era Jaume I, per què tenim el Palau 
dels Reis de Mallorca, qui era l’Hereu 
Just o en Josep de Trinxeria... Recordar 
la història, ser orgullós dels moments 
importants, dels nostres herois seria 
una passa cap a l’autoestima». 


Qui es mou? 


>Federació d’Entitats per la 
Defensa de la Llengua i la 
Cultura Catalanes: nascuda a 
Perpinyà el 1980. Aplega més de 
50 entitats catalanes de molts 
àmbits de la societat civil. 
>Casal Jaume I: reobert a prin¬ 
cipis d’enguany. Impulsat pel 
grup de joves l’Agasalla, és un 
punt de trobada que ofereix 
activitats diàries. 

>Escoles Bressola: el 2007 van 
celebrar els 30 anys d’existèn- 


RECONEIXEMENT DEL 
CATALÀ: NOMÉS PARAULES? 

En l’últim any hem pogut veure com el 
Consell General dels Pirineus Orien¬ 
tals i el Congrés han mogut peça. D’u¬ 
na banda, el Consell General va apro¬ 
var el 10 de desembre del 2007 la Car¬ 
ta del Català, que el reconeix 
legalment com a llengua del departa¬ 
ment dels Pirineus Orientals. De 
l’altra, el Congrés (l’Assemblea France¬ 
sa i el Senat) va aprovar el juliol passat 
la reforma de la Constitució, on es re¬ 
cull que les llengües anomenades «re¬ 
gionals» pertanyen també al «patrimo¬ 
ni de França». Aquests dos reconeixe¬ 
ments, però, no es veuen amb gaire 
optimisme. 

Enric Vilanova és advocat i polític 
nord-català i regidor d’ERC a l’Ajunta¬ 
ment de Perpinyà. Per ell, la Carta del 
Consell General no té cap valor jurí¬ 
dic, es tracta simplement d’una decla¬ 
ració d’intencions que de moment no 
té cap traducció en fets concrets. Her¬ 
vé Pi, per la seva banda, considera que 
la Carta va ser una gran sorpresa, però 
que ara s’esperen els fets. 

Quant al tímid reconeixement del 
català per part de l’Estat francès, per 
Vilanova «dir que la Constitució fran¬ 
cesa reconeix les llengües minoritàries 
és una estafa. La Constitució no crea 
cap dret positiu a favor de les llengües 
anomenades regionals, jurídicament 
no ha canviat res». 

Hervé Pi fa el repàs de les conclu¬ 
sions: «Al final se parla de les llengües 
minoritzades en un llunyà article 75 
que deixa les responsabilitats a les 
col·lectivitats territorials. No hem d’es¬ 
perar res de l’Estat. La solució la trapa- 
rem a casa». 


cia. Escolaritzen íntegrament en 
català més de 600 infants de 2 a 
15 anys en set centres de primà¬ 
ria i un col·legi de secundària. 
Enguany s’han pogut assumir 
més alumnes gràcies, principal¬ 
ment, a l’estrena del nou 
Col·legi Pompeu Fabra, al poble 
del Soler (Rosselló). 


Més informació: 
http://www.federacio.cat/ 
http://airenou.cat/ 
http://agasalla.blogspot.com/ 
http://www.bressola.cat/ 


Associacionisme 


El Districte s'apuja 
el sou... 


Sorprèn que els 
sous dels càrrecs 
del Districte 
s’incrementaran, 
segons el 
pressupost de 
l’Ajuntament de 
Barcelona, un 
100,42%. 


... i la cooperació és 
una cúpula de l'ONU 

La polèmica cúpu¬ 
la de la Sala XX 
del Palau de les 
Nacions ha costat 
20 milions d’euros. 

S’ha reconegut 
que aquests diners 
estaven destinats 
a cooperació. 




SOLIDARITAT 


Empresonats 
per 50 euros 

Dos membres de la CNT han 
passat cinc dies a la presó Model 
per no pagar una pena multa de 
50 euros cadascun. Els dos 
activistes van ser condemnats per 
un delicte de resistència a l’autori¬ 
tat que, segons els Mossos d’Es¬ 
quadra, va tenir lloc el 17 de juny 
del 2006 quan es dirigien a una 
manifestació. 

Des d’un primer moment, els 
sindicalistes es van negar a abonar 
l’import de la pena multa, ja que 
la consideren un càstig injust i in¬ 
justificat, que només lliura de l’in¬ 
grés a la presó aquelles persones 
que tenen recursos econòmics 
per fer front a la sanció. 

Davant d’aquest impagament, 
el 20 de novembre la policia auto¬ 
nòmica va detenir i va traslladar a 
la presó Pablo, que va ser alliberat 
el dia 24, un dia abans del que es¬ 
tava previst. Martín, l’altre activis¬ 
ta, va ser detingut el dia 21, en 
una concentració de suport al seu 
company, i va sortir de la Model el 
dia 26. 

Durant aquests dies s’han fet 
diverses accions de suport als re- 
presaliats, que també han servit 
per denunciar les penes multa. 

MIREN LEGORBURU: 

«La política és com 
l’esport, és una cosa que 
tots hauríem de practicar» 



Miren és regidora per Acció Nacionalista Basca a l’ajuntament d’Hondarribia. JORDINA 


L'associació d'Amics i 
Amigues d'Euskal Herria ha 
convidat Miren Legorburu 
com a membre de l'esquer¬ 
ra abertzale per explicar la 
situació que s'està vivint 
allà. És regidora des de fa 
cinc anys del principal grup 
d'oposició d'una ciutat de 
16.000 habitants, i ha for¬ 
mat part a les llistes il-lega¬ 
litzades al Congrés espa¬ 
nyol per ANB. 

Jordi Villanueva, Carme Roselló i 
Jordina Sànchez Amat 

Sants 


Què és l’esquerra abertzale? 

Quan vaig néixer ja s’encunyava el 
terme. Abertzale significa indepen¬ 
dentista. És un terme molt integrat 
en nosaltres, és aquella persona de¬ 
fensora de la seva terra, nacionalista, 
però amb més força, i d’esquerres. 

Acció Nacionalista Basca (ANB), 
que aquest any fa 78 anys, va ser el 
primer partit que va dir que el tema 
social havia d’anar unit al tema na¬ 
cional, mentre que el lema del PNB 
era, i és, «Déu i la vella llei». D’algu¬ 
na manera, ANB va ser el germen de 
l’esquerra abertzale. 

En quina situació està l’esquerra 
independentista basca? 

Viu, com tota Euskal Herria, en un es¬ 
tat d’excepció, però aquest es plasma 
més en nosaltres, perquè estem il·le- 
galitzats. Una il-legalització que ens 
ha dut al punt que la direcció de l’es¬ 
querra abertzale estigui a la presó. 


Davant d’això, quines expectati¬ 
ves teniu? 

Euskal Herria està en èpoques de 
canvi. El poble basc està exigint un 
canvi real, en un marc democràtic, 
en què pugui elegir el seu futur. 
L’expectativa que tenim és forçar 
aquest canvi i impedir que els par¬ 
tits autonomistes cometin un frau, 
com fa trenta anys van fer. Amb la 
mort de Franco es pensava que po¬ 
drien obrir-se portes a l’autodeter¬ 
minació. Ens van vendre un estatut 
d’autonomia que no complia amb 
les expectatives del poble basc. 

«L’esquerra 
independentista 
basca viu, com 
Euskal Herria, en 
un estat 
d’excepció» 


Us presentareu a les eleccions 
del 2009? 

Hi ha molts rumors que l’esquerra 
abertzale està preparant una llista 
blanca. Jo crec que són expectatives 
falses. El Govern espanyol no vol 
que l’esquerra abertzale es presenti 
a les eleccions, per tant seran unes 
eleccions antidemocràtique perquè 
una part del poble basc no podrà 
elegir l’opció que vol. De totes ma¬ 
neres, segurament sí que hi estarà 
present, no amb unes paperetes, si¬ 
nó en el debat polític, perquè farà 
que el debat giri al voltant del canvi 
que es necessita. 


L’esquerra abertzale treballa es¬ 
pecialment en l’àmbit municipal. 

Nosaltres hem estat present a tots 
els ajuntaments d’Euskal Herria en 
els últims trenta anys, i crec que la 
nostra força és que som molt actius 
en tots els àmbits socials. Practi¬ 
quem una política participativa, es¬ 
tem en contacte amb els agents so¬ 
cials, amb els barris, procurem que 
els pressupostos siguin participa¬ 
tius. Crec que aquest és el nostre 
fort. A més de tenir un projecte po¬ 
lític independentista i socialista, i 
treballem en tots els camps, i això el 
veïnat ho reconeix. 

Jo dic que la política és com l’es¬ 
port, és una cosa que tots hauríem 
de practicar, el problema surt quan 
comencen els sous milionaris. La 
política hauria de ser rotativa, no hi 
hauria d’haver alcaldes vitalicis, i 
tots els veïns hauríem de participar 
en els problemes que ens afecten. A 
més, l’esquerra abertzale no es 
mou, com altres partits, per interes¬ 
sos econòmics i personals, som soli¬ 
daris. 

Com es viuen les diferències res¬ 
pecte d’altres vessants polítics, 
que semblen insalvables? 

De fet, les diferències polítiques són 
insalvables, perquè des dels altres 
vessants volen mantenir de totes les 
maneres el sistema actual, no només 
el polític, sinó també el social. Nos¬ 
altres volem canviar-lo tot, perquè 
creiem que no és democràtic, que 
no respecta ni els drets individuals 
ni els col·lectius, perquè no és soli¬ 
dari, ni sostenible, per moltes raons. 
Després ja hi ha les relacions perso¬ 
nals. Jo, per exemple, em porto 
molt bé amb els regidors del PSE del 
meu ajuntament, i em portava molt 


bé també amb la regidora del PP. 
Són relacions personals que van 
més enllà, i que no a tots els llocs 
són iguals. A mi mai m’ha dit un re¬ 
gidor del PP o del PSE assassina, pe¬ 
rò a altres ajuntaments això passa. 

«El poble basc 
està exigint un 
canvi real, en un 
marc democràtic, 
en què pugui triar 
el seu futur» 

Com has arribat a ser regidora? 

La militància de l’esquerra abertzale 
treballa en diferents camps, cadascú 


en aquell que se senti més còmode. 
Jo he format part de la junta del 
col·legi de les meves filles, he estat 
presidenta de l’associació de veïns, 
he participat amb una associació 
que treballa per l’oficialització de 
l’èuscar a tot Euskal Herria, d’una 
comissió antiincineradora de resi¬ 
dus, etc. Vinc dels moviments so¬ 
cials. Jo no em veia parlant en pú¬ 
blic, ni representant ningú, jo sem¬ 
pre anava on anava a títol personal. 
Però amb la il-legalització de l’es¬ 
querra abertzale, som centenars els 
militants que hem hagut de donar 
un pas endavant, derxar-nos de ver- 
gones, del «No serveixo per a això», 
perquè no hi ha ningú més. De to¬ 
tes maneres, he de dir que totes les 
persones que hi havia abans eren 
igual que nosaltres. 


Vinyeta 



DÉSDE AQOesTA HUMIl VINYETA 
VOLEM INICIAR LAcAMfiWA 
AIADRINA UNA RE61D0RA* 

51 CADASCÚ DELS 160.000 SANRENCS 
BfVSUfJ 160R0 DIARI TINDRÍEM 
UNA RfelDOftA 16 OAL 
t>'INCOMPETENT. PERo COM a 
mínim seria mes feüç 


ELS ALTS CHRRfCS DEL tHSTÜLlCTF 

doblaran lessems oestescs 
Rfrsonals el aoo» 



[DIVENDRES 12 de desembre] 
19.00 | 

[Lloc: Centre Social de Sants] 

Can Vies. Organitza: Assemblea de Joves de 
Sants] 


[DIMECRES 17 de desembre] 

21 Can viesl 

[DIVENDRES 19 de desembre] 

20.00 | ^gUÍloc: Can Vies. Organitza: 
Teatraviesas] 

[DISSABTE 20 de desembre] 

20.0© jj L^5|jjjMoc: Can Vies. Organitza: 


[DIMECRES 25 de desembre] 

1 9.30|C^ffl^^S^oc: Can Vies] 


16 ANYS SENSE PEDRO ÀLVAREZ 


[DILLUNS 15 de desembre] 

11*3° I [Lloc: plaça 

Catalunya, l'Hospitalet de Llobregat] 
20.00 | plaça 

Universitat. Organitza: Plataforma Pedro 
Àlvarez] 


CAP D'ANY 

Concentració de suport als 
presos i preses davant les presons 
Revetlla de cap d'any a Cal 
iot 

Festa de cap d'any a Can 



CAN VIES Jocs Florals, 42 ] [ CENTRE SOCIAL DE SANTS Olzinelles, 30 ] CASAL INDEPENDENTISTA Premià, 31 ESPAI OBERT Violant d’Hongria, 71 ] [ LA CIUTAT INVISIBLE Riego, 35 TERRA D’ESCUDELLA Premià, 20 
TETERIA MALEA Riego, 16 ] [ PIM PAM FILMS Valladolid, 25 ] [ CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 











































